**საგანმანათლებლო მომსახურების გაწევის შესახებ ხელშეკრულება**

ქ. გორი ------- 20--- წელი

ერთი მხრივ, შპს საზოგადოებრივი კოლეჯი ამაგი (შემდგომში - ”კოლეჯი”) წარმოდგენილი დირექტორის ---------------- სახით, ხოლო, მეორე მხრივ, კოლეჯის ---------- პროფესიული მომზადების/გადამზადების პროგრამაზე ჩარიცხული ფიზიკური პირი \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ პირადი № \_\_\_\_\_\_\_\_\_\_\_\_\_\_\_\_\_\_\_\_\_ (შემდგომში ”მსმენელი”) (”კოლეჯი” და ”მსმენელი” შემდგომში ერთად მოიხსენიება როგორც ”მხარეები”), საქართველოს მოქმედი კანონმდებლობის შესაბამისად, ვთანხმდებით და ვდებთ წინამდებარე ხელშეკრულებას (შემდგომში ”ხელშეკრულება”) შემდეგზე:

**მუხლი 1. ხელშეკრულების საგანი**

1. წინამდებარე ხელშეკრულების საფუძველზე მსმენელი უკვეთავს კოლეჯს პროფესიული განათლების სფეროში მომსახურებას, ხოლო კოლეჯი უწევს მსმენელს პროფესიული განათლების მომსახურებას.

2. მხარეების უფლებები და ვალდებულებები ერთმანეთის მიმართ განისაზღვრება საქართველოს მოქმედი კანონმდებლობით, კოლეჯის წესდებით, კოლეჯის სასწავლო პროცესის მარეგულირებელი წესებით და კოლეჯის სამართლებრივი აქტებით (შემდგომში - ,,მარეგულირებელი ნორმები“).

3. კოლეჯის სასწავლო პროცესის მარეგულირებელი წესები წარმოადგენს ხელშეკრულების განუყოფელ ნაწილს. მსმენელი ადასტურებს, რომ ამ ხელშეკრულების ხელმოწერისას იცნობს მათ შინაარსს და ეთანხმება, ხოლო კოლეჯი იღებს ვალდებულებას, რომ მათი შეცვლის შესახებ დაუყოვნებლივ აცნობებს მსმენელს კოლეჯის ვებ-გვერდზე ან/და კოლეჯის შენობაში საჯარო ადგილას გამოქვეყნებით.

4. ამ ხელშეკრულებაზე ხელისმოწერით მსმენელი აღიარებს რომ ინფორმირებულია კოლეჯში ვიდეოთვალთვალის სისტემის გამოყენების შესახებ და იცნობს საკუთარ უფლებებს ვიდეოთვალთვალის განხორციელების თაობაზე.

**მუხლი 2. მხარეთა უფლებები და მოვალეობები**

1. კოლეჯი ვალდებულია:

ა) გასწიოს პროფესიული საგანმანათლებლო მომსახურება სასწავლო წლის განმავლობაში, პროფესიული მომზადების/გადამზადების პროგრამის შესაბამისად, ხარისხიანად და სრულყოფილად;

ბ) უზრუნველყოს სასწავლო პროცესი შესაბამისი კვალიფიკაციის მქონე პროფესიული განათლების მასწავლებლების და მატერიალურ-ტექნიკური ბაზით;

გ) უზრუნველყოს მსმენელის ჩამოყალიბება მაღალკვალიფიციურ სპეციალისტად;

დ) პროფესიული მომზადების/გადამზადების პროგრამის სრული კურსის წარმატებით დასრულებისა და კვალიფიკაციის მისანიჭებლად კანონმდებლობით, კოლეჯის შიდა სამართლებრივი აქტებით განსაზღვრული ყველა პირობის შესრულების შემთხვევაში, მიანიჭოს კურსდამთავრებულს მიღებული პროფესიული განათლების შესაბამისი კვალიფიკაცია და მისცეს მინიჭებული კვალიფიკაციის დამადასტურებელი დიპლომი და დიპლომის სტანდარტული დანართი;

ე) შეასრულოს საქართველოს მოქმედი კანონმდებლობით და მარეგულირებელი ნორმებით გათვალსწინებული სხვა ვალდებულებები.

2. კოლეჯი უფლებამოსილია:

ა) მოსთხოვოს სპროფესიულ ტუდენტს პროფესიული მომზადების/გადამზადების პროგრამის მოთხოვნათა შესრულება;

ბ) მოსთხოვოს მსმენელს საქართველოს მოქმედი კანონმდებლობისა და მარეგულირებელი ნორმების განუხრელი დაცვა. აღნიშნული მოთხოვნების შეუსრულებლობის შემთხვევაში დასვას საკითხი მსმენელის მიმართ დისციპლინური ღონისძიებების გატარების თაობაზე კანონმდებლობით დადგენილი წესით;

გ) მოსთხოვოს მსმენელს კოლეჯის ღირსებისა და პრესტიჟის დაცვა;

დ) დაამუშაოს მსმენელის პერსონალური მონაცემები, საქართველოს კანონმდებლობით კოლეჯისთვის მინიჭებული კომპეტენციის ფარგლებში, „პერსონალურ მონაცემთა დაცვის შესახებ“ საქართველოს კანონის მოთხოვნათა დაცვით და პერსონალური მონაცემების დამუშავებისა და დაცვის შესახებ საქართველოს კანონმდებლობის სხვა აქტების შესაბამისად, რომლის თაობაზე მსმენელი გამოთქვამს თანხმობას, რომელიც წარმოადგენს ამ ხელშეკრულების განუყოფელ ნაწილს;

ე) შესაბამისი დასაბუთებით, შეცვალოს ან გააუქმოს პროფესიული საგანამანათლებლო პროგრამა მსმენელის შემდგომი განათლებით უზრუნველყოფის პირობით.

3. მსმენელი ვალდებულია:

ა) გაეცნოს და განუხრელად დაიცვას საქართველოს მოქმედი კანონმდებლობითა და მარეგულირებელი ნორმებით გათავალისწინებული მოთხოვნები;

ბ) განახორციელოს წინამდებარე ხელშეკრულების საფუძველზე დაკისრებული უფლება-მოვალეობები პირადად და არ გადასცეს ისინი სხვა პირებს;

გ) შეასრულოს კოლეჯის მიერ დამტკიცებული პროფესიული მომზადების/გადამზადების პროგრამის მოთხოვნები, შეისწავლოს პროფესიული მომზადების/გადამზადების პროგრამით გათვალისწინებული სასწავლოგეგმა;

დ) გაუფრთხილდეს და დაიცვას კოლეჯის ქონება და ზიანის მიყენების შემთხვევაში სრულად აანაზღაუროს იგი; არ შეუქმნას საფრთხე სხვათა ჯანმრთელობას და არ დააბრკოლოს სხვათა უფლებების რეალიზაცია;

ე) დაესწროს მეცადინეობებს, პრაქტიკულ სამუშაოებს და დადგენილ ვადებში შეასრულოს პროფესიული მომზადების/გადამზადების პროგრამით გათვალისწინებული სამუშაოები.

4. მსმენელი უფლებამოსილია:

ა) კოლეჯისაგან მიიღოს პროფესიული მომზადების/გადამზადების პროგრამის შესაბამისი, ხარისხიანი და სრულყოფილი საგანმანათლებლო მომსახურება;

ბ) კოლეჯის წესდებით, შინაგანაწესითა და სხვა სამართლებრივი აქტებით დადგენილი წესით ისარგებლოს კოლეჯის მატერიალურ-ტექნიკური ბაზით, ბიბლიოთეკით, საინფორმაციო და სხვა საშუალებებით;

გ) თავისუფლად დააფუძნოს ან/და გაერთიანდეს სტუდენტურ ორგანიზაციებში თავისი ინტერესების შესაბამისად;

დ) საქართველოს მოქმედი კანონმდებლობითა და მარეგულირებელი ნორმების შესაბამისად შეიწყვიტოს ან შეიჩეროს მსმენელის სტატუსი, ისარგებლოს მობილობის უფლებით;

ე) პროფესიული მომზადების/გადამზადების პროგრამის დასრულებამდე მსმენელის სტატუსის შეჩერების/შეწყვეტის შემთხვევაში მოითხოვოს მისი აღდგენა მოქმედი კანონმდებლობითა და მარეგულირებელი ნორმებით დადგენილი წესით.

5. თუ მსმენელი არ გამოცხადდა/არ დაუდასტურდა შედეგი, უფლება ეძლება განცხადებით მიმართოს კოლეჯს, რომლის საფუძველზე სასწავლო პროცესის მენეჯერი პროფესიული განათლების მასწავლებელთან შეთანხმებით ნიშნავს დამატებით გამოცდას.

**მუხლი 3. ხელშეკრულების მოქმედების ვადა, მისი შეჩერებისა და შეწყვეტის წესი**

1. წინამდებარე ხელშეკრულება ძალაშია მხარეთა მიერ ხელმოწერისთანავე და მოქმედებს პროფესიული მომზადების/გადამზადების პროგრამით განსაზღვრული სწავლების განმავლობაში.

2. წინამდებარე ხელშეკრულების მოქმედების პერიოდში კოლეჯი უფლებამოსილია შეუჩეროს ან შეუწყვიტოს მსმენელს სტატუსი საქართველოს მოქმედი კანონმდებლობითა და მარეგულირებელი ნორმებით გათვალისწინებულ შემთხვევებში.

3. მსმენელისათვის სტატუსის შეჩერების შემთხვევაში წინამდებარე ხელშეკრულებით გათვალისწინებული ვალდებულებების შესრულება (საგანმანათლებლო მომსახურების გაწევა) დროებით ჩერდება, რაც არ იწვევს მომსახურების გაწევის დასრულებას (ხელშეკრულების შეწყვეტას). სტატუსის შეჩერების შემთხვევაში კოლეჯის მიერ წინამდებარე ხელშეკრულებით ნაკისრი ვალდებულებების შესრულება (საგანმანათლებლო მომსახურების გაწევა) განახლდება მსმენელისათვის შესაბამისი წესით სტატუსის აღდგენისთანავე.

4. მსმენელისათვის სტატუსის შეწყვეტის ან მობილობის შემთხვევაში წინამდებარე ხელშეკრულებით გათვალისწინებული კოლეჯის ვალდებულებების შესრულება (საგანმანათლებლო მომსახურების გაწევა) სრულდება და შესაბამისად წყდება წინამდებარე ხელშეკრულების მოქმედებაც.

5. წინამდებარე ხელშეკრულება შეიძლება შეწყდეს კოლეჯის ინიციატივით ცალმხრივად და უპირობოდ მსმენელის მხრიდან საქართველოს მოქმედი კანონმდებლობისა და მარეგულირებელი ნორმების დარღვევის საფუძველზე.

**მუხლი 4. დავის გადაწყვეტის წესი**

1. მხარეთა შორის წარმოქმნილი ყველა სახის უთანხმოება რეგულირდება ურთიერთმოლაპარაკების გზით კოლეჯის შიდა სამართლებრივი აქტებით დადგენილი ნორმების ფარგლებში.

2. მხარეებს შორის უთანხმოების მოლაპარაკების გზით მოუგვარებლობის შემთხვევაში დავას განიხილავს სასამართლო მოქმედი კანონმდებლობის შესაბამისად.

**მუხლი 5. სხვა პირობები და დასკვნითი დებულებები**

1. ხელშეკრულება არ შეიცავს რაიმე დამატებით სიტყვიერ შეთანხმებას.

2. ხელშეკრულებაში ცვლილებებისა და დამატებების შეტანა შესაძლებელია მხოლოდ მხარეთა წერილობითი შეთანხმების საფუძველზე, რაც განიხილება ხელშეკრულების განუყოფელ ნაწილად.

3. წინამდებარე ხელშეკრულება შედგენილია ქართულ ენაზე თანაბარი იურიდიული ძალის მქონე 2 (ორ) ეგზემპლარად, რომელთაგანაც თითო-თითო ეგზემპლარი ინახება მხარეებთან.

4. წინამდებარე ხელშეკრულების რომელიმე მუხლის ან პუნქტის ბათილობა არ იწვევს მთლიანი ხელშეკრულების ბათილად ცნობას.

**მუხლი 7. მხარეთა რეკვიზიტები**

**შპს საზოგადოებრივი კოლეჯი ამაგი მსმენელი**

ტელ.:-----------------------------------

ხელმოწერა---------------------------

------------------------

------------------------

---------------------------------------- **კანონიერი წარმომადგენელი**

სახელი, გვარი-----------------------------------

პირადი N----------------------------------------

ხელმოწერა--------------------------------------

**თანხმობა მსმენელის პერსონალური მონაცემების ერთი ან რამდენიმე კონკრეტული მიზნით დამუშავებაზე**

**(საგანმანათლებლო მომსახურების გაწევის შესახებ ხელშეკრულების დანართი)**

**ქალაქი გორი ---- ---------------- 2025 წელი**

ერთის მხრივ შპს საზოგადოებრივი კოლეჯი ამაგი (შემდგომში „კოლეჯი“) წარმოდგენილი მისი დირექტორის სოფიო სუხიშვილის მიერ და მეორეს მხრივ, ამავე კოლეჯის მსმენელი --------------- („მსმენელი“) ვთანხმდებით შემდეგზე:

**1.** მსმენელი წინამდებარე თანხმობაზე ხელმოწერით აცხადებს თანხმობას მსმენელის პერსონალური მონაცემები/ინფორმაცია, მათ შორის, განსაკუთრებული კატეგორიის მონაცემები, რომელიც ცნობილი გახდა საგანამანათლებლო მომზახურების გაწევის შესახებ ხელშეკრულების გაფორმებისა და ასევე საგანმანათლებლო/სასწავლო ან/და კოლეჯის კომპეტენციას მიკუთვნებული საკითების განხორციელების პროცესში, კოლეჯის მიერ დამუშავდეს და გამოყენებულ იქნას საჭიროებისამებრ მოქმედი კანონმდებლობით დადგენილ ფარგლებში მათი პირადი საქმის წარმოებისას, საჭიროებიდან გამომდინარე ჯანმრთელობის მდგომარეობის შესახებ ინფორმაციის  (გადატანილი დაავადებები, ჩატარებული აცრები და ა.შ) შეგროვებისას, მონაცემთა ბაზის ფორმირებისას, საქართველოს განათლების, მეცნიერებისა და ახალგაზრდობის სამინისტროს ან სხვა საზედამხედველო ორგანოს მოთხოვნით ინფორმაციის დამუშავებისას, კოლეჯის აქტივობების/ღონისძიებების და საერთოდ კოლეჯის პიარისთვის (საზოგადოების გაცნობისთვის).

**2.** მსმენელი წინამდებარე თანხმობაზე ხელმოწერით თანხმობას აცხადებს კოლეჯმა  კოლეჯის ან/და არა კოლეჯის აქტივობების - საგანმანათლებლო/სასწავლო პროცესი, ექსკურსია, გასვლითი შეკრებები, ორგანიზაციის დაგეგმილი ღონისძიებები, ოლიმპიადები, კონკურსები, შეჯიბრებების მიმდინარეობის პროცესში განახორციელოს მათი ფოტო/ვიდეო გადაღება, აუდიო ჩაწერა. ამ გზით მოპოვებული პერსონალური ინფორმაცია დაამუშავოს ან/და გამოიყენოს საჭიროებისამებრ, მაგალითად, კოლეჯის ცნობადობისა და პოპულარიზაციის მიზნით განათავსოს სოციალურ მედიაში, ინტერნეტ სივრცეში, გამოაკრას თვალსაჩინო ადგილას კოლეჯის ტერიტორიასა თუ სხვა სივრცეებში ან გამოიყენოს სხვადასხვა კვლევისთვის.

**3.**  მსმენელის უფლება აქვს, ნებისმიერ დროს, განმარტების გარეშე უარი განაცხადოს მათ მიერვე მიცემულ თანხმობაზე და მოითხოვოს მონაცემთა დამუშავების შეწყვეტა ან/და დამუშავებულ მონაცემთა წაშლა ან/და განადგურება.

**4.** მონაცემთა დამმუშავებელი ვალდებულია მსმენელის მიერ მცდარი, არაზუსტი ან/და არასრული მონაცემების გასწორების, განახლების ან/და შევსების მოთხოვნის შესაბამისად არაუგვიანეს 10 სამუშაო დღისა (თუ საქართველოს კანონმდებლობით სხვა ვადა არ არის დადგენილი) მოახდინოს ასეთი ინფორმაციის გასწორება, განახლება ან/და შეშევსება ან მსმენელს აცნობოს მოთხოვნაზე უარის თქმის საფუძველი და განუმარტოს უარის გასაჩივრების წესი.

**5.** მონაცემთა დამმუშავებელი ვალდებულია მსმენელის მოთხოვნის შესაბამისად შეწყვიტოს მონაცემთა დამუშავება ან/და წაშალოს ან/და გაანადგუროს დამუშავებული მონაცემები განცხადების წარდგენიდან 10 სამუშაო დღის ვადაში, გარდა იმ შემთხვევისა, როდესაც საქართველოს კანონმდებლობით სხვა ვადა არის დადგენილი და თუ არ არსებობს მონაცემთა დამუშავების სხვა საფუძველი. ამ პუნქტით გათვალისწინებული ვადა განსაკუთრებულ შემთხვევებში და სათანადო დასაბუთებით შეიძლება გაგრძელდეს არაუმეტეს 10 სამუშაო დღით, რის შესახებაც მსმენელს დაუყოვნებლივ უნდა ეცნობოს.

|  |  |
| --- | --- |
| შპს საზოგადოებრივი კოლეჯი ამაგი | სახელი, გვარი ----------------- |
| ხელმოწერა: | ხელმოწერა |